text: 100 mister deres job
  12 marts 2010 kl. 11.16
  Fiskeeksportøren Aurora A/S er erklæret konkurs. Mindst 100 job forsvinder dermed fra Esbjerg. Det erfarer Jydske Vestkysten.
  Redningsplan mislykkedes
  Nu er konkursen en realitet. Det kommer ikke helt uventet da esbjergvirksomheden gik i betalingsstandsning for en måned siden.
   
  Det er ikke lykkedes for bestyrelsesformand Arne Olsen og de to ledende medarbejdere, Gisle Olsen og Jon Gunnarsen, at redde arbejdspladserne for de 100 medarbejdere.
  Aurora har forarbejdet fisk siden 1903.
  